মুহাম্মদ নওশাদ জমির

মুহাম্মদ নওশাদ জমির (জন্ম: ৩ ফ্রেবুয়ারি ১৯৭০) বাংলাদেশের একজন আইনজীবী ও রাজনীতিবিদ যিনি পঞ্চগড়-১ আসনে বাংলাদেশ জাতীয়তাবাদী দল (বিএনপির) মনোনীত ধানের শীষে প্রার্থী হিসাবে প্রথম বারের মতো জাতীয় সংসদ নির্বাচন-২০২৬ সংসদ সদস্য নির্বাচিত হন।

 জন্ম ও শিক্ষাজীবন 
মুহাম্মদ নওশাদ জমির ঢাকার ধানমন্ডি তে জন্মগ্রহন করেন ১৯৭০ সালে। তার পিতা জমির উদ্দিন সরকার বাংলাদেশের প্রাক্তন রাষ্ট্রপতি, মন্ত্রী ও জাতীয় সংসদের স্পিকার ছিলেন। তিনি ধানমন্ডি গভ. বয়েজ হাই স্কুল থেকে এসএসসি, ঢাকা কলেজ থেকে এইচএসসি পাশ করেন। এর পর তিনি ঢাকা বিশ্ববিদ্যালয় থেকে আইনে স্নাতক এবং স্নাতকোত্তর ডিগ্রি অর্জন করেন, হার্ভার্ড বিশ্ববিদ্যালয় থেকে এলএলএম ডিগ্রি অর্জন করেন, অক্সফোর্ড বিশ্ববিদ্যালয় থেকে কর বিভাগে স্নাতকোত্তর ডিগ্রি অর্জন করেন এবং লিংকন'স ইন থেকে বার-অ্যাট-ল (ব্যারিষ্টার) ডিগ্রি অর্জন করেন। 

 রাজনীতি ও কর্মজীবন 
বাংলাদেশ জাতীয়তাবাদী দলের (বিএনপি) আন্তর্জাতিক বিষয়ক সম্পাদক মুহাম্মদ নওশাদ জমির। তিনি ত্রয়োদশ জাতীয় সংসদ নির্বাচন, ২০২৬ পঞ্চগড়-১ সংসদীয় আসন থেকে ধানের শীষ প্রতিক নিয়ে নির্বাচন করে বৈষম্যবিরোধী ছাত্র আন্দোলন এর প্রথম সারির নেতা সারজিস আলম কে পরাজিত করে সংসদ সদস্য নির্বাচিত হন। 

এছাড়াও, তিনি বিএনপি চেয়ারপারসনের ফরেন অ্যাফেয়ার্স অ্যাডভাইজরি কমিটির সদস্য। পঞ্চগড় অঞ্চলের ব্যাপক উন্নয়নের জন্য তাঁর সুদূরপ্রসারী পরিকল্পনার কারণে তিনি'উত্তরবঙ্গের স্বপ্নদর্শী নেতা' নামে পরিচিত।

বর্তমানে তিনি ঢাকার জুরিস্টস চেম্বার্স-এর হেড অফ চেম্বার হিসেবে দায়িত্ব পালন করছেন। তাঁর আইনচর্চা মূলত করপোরেট আইন, ইসলামি অর্থায়ন, এবং সাংবিধানিক রিট নিয়ে আবর্তিত।

কর্মজীবনে প্রধানমন্ত্রীর কার্যালয়ের মহাপরিচালক এবংস্বরাষ্ট্র মন্ত্রণালয়ের আইন উপদেষ্টার মতো গুরুত্বপূর্ণ পদে কাজ করেছেন নওশাদ। পাশাপাশি তিনি বাণিজ্যিক প্রতিষ্ঠান, ব্যাংক, বীমা, আইটি, টেলিকম এবং শিপিং কোম্পানিকে নিয়মিত আইনি পরামর্শ দিয়ে থাকেন। বাংলাদেশে এইচএসবিসি (HSBC)-এর 'আমানাহ' পোর্টালের জন্য শরিয়াহ-সম্মত পণ্যগুলো তাঁর তদারকিতে তৈরি। রহিম আফরোজ এনার্জি সার্ভিসেস লিমিটেড-এর জন্য মুদারাবা বন্ড কাঠামো তৈরিতেও তিনি সহায়তা করেন। ইনফ্রাস্ট্রাকচার ইনভেস্টমেন্ট ফ্যাসিলিটেশন সেন্টার (IIFC)-এর পরামর্শক হিসেবে তিনি চট্টগ্রাম বন্দরের নিউ মুরিং কন্টেইনার টার্মিনালের জন্য কনসেশন চুক্তি এবং বিটিআরসি (BTRC)-এর সেলুলার লাইসেন্স নিলামের নির্দেশিকা তৈরিতে সহায়তা করেন।

আইন ও রাজনীতির বাইরে তিনি একজন লেখক ও চিন্তাবিদ। আন্তর্জাতিক আইন ও মানবাধিকার বিষয়ে তাঁর গভীর বিশ্লেষণধর্মী লেখা দেশি-বিদেশি বিভিন্ন জার্নাল ও সংবাদপত্রে প্রকাশিত হয়েছে।

 আরো দেখুন 

 পঞ্চগড়-১
জমির উদ্দিন সরকার
ত্রয়োদশ জাতীয় সংসদ নির্বাচন, ২০২৬
সারজিস আলম

তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ অসম্পূর্ণ
বিষয়শ্রেণী:জীবিত ব্যক্তি
বিষয়শ্রেণী:পঞ্চগড় জেলার রাজনীতিবিদ
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:ধানমন্ডি গভ: বয়েজ হাই স্কুলের প্রাক্তন শিক্ষার্থী
বিষয়শ্রেণী:বাংলাদেশী ব্যারিস্টার
বিষয়শ্রেণী:২১শ শতাব্দীর বাংলাদেশী আইনজীবী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের রাষ্ট্রপতির সন্তান